Αλέκσα Αβράμοβιτς

Ο **Αλέκσα Αβράμοβιτς** () (γενν. 25 Οκτωβρίου 1994) είναι Σέρβος επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την Ντουμπάι.

## Επαγγελματική σταδιοδρομία

### Πρώτα χρόνια
Ο Αβράμοβιτς είχε την πρώτη του επαγγελματική εμπειρία με την ΚΚ Μπόρατς Τσάτσακ, στην οποία έπαιξε ολόκληρη τη σεζόν 2013–14. Την επόμενη σεζόν την πέρασε με την ΟΚΚ Μπέογκραντ.

Το καλοκαίρι του 2015 επέστρεψε στην Μπόρατς Τσάτσακ. Ήταν ο πρώτος σκόρερ του Πρωταθλήματος Σερβίας και ο Πολυτιμότερος Παίκτης στο πρώτο μισό της σεζόν 2015–16. Σε αγώνα του Φεβρουαρίου εναντίον της ΚΚ Μλάντοστ Ζέμουν, σημείωσε 47 πόντους, ενώ είχε επίσης 6 ασίστ και 12 ριμπάουντ, όπου γι αυτές τις επιδόσεις, αναδείχθηκε ο Πολυτιμότερος παίκτης της αγωνιστκής, με δείκτη αξιολόγησης 63. Ολοκλήρωσε τη σεζόν με μέσο όρο 20,1 πόντους, 4,4 ριμπάουντ και 5,9 ασίστ ανά αγώνα.

### Βαρέζε (2016–2019)
Στις 16 Ιουνίου 2016, υπέγραψε συμβόλαιο με την ιταλική Παλακανέστρο Βαρέζε. Στις 3 Οκτωβρίου 2016, έκανε το ντεμπούτο του για την ομάδα, εναντίον της Ντίναμο Σάσαρι, σημειώνοντας 4 πόντους σε 15 λεπτά. Στον πρώτο γύρο του Μπάσκετμπολ Τσάμπιονς Λιγκ 2016–17, πέτυχε 29 πόντους σε 25 λεπτά κόντρα στην ΑΣΒΕΛ. Στην πρώτη του σεζόν με τον σύλλογο, ο Αβράμοβιτς είχε μέσο όρο 6,5 πόντους σε 25 αγώνες του Πρωταθλήματος Ιταλίας.

Τη σεζόν 2017–18, ο Αβράμοβιτς βελτίωσε τα στατιστικά του, έχοντας κατά μέσο όρο 11,8 πόντους, 3,1 ριμπάουντ και 2,3 ασίστ σε 30 αγώνες του Πρωταθλήματος Ιταλίας. Τη σεζόν 2018–19, αναδείχθηκε ηγέτης της ομάδας, εμφανίστηκε σε 30 αγώνες του Πρωταθλήματος Ιταλίας και είχε μέσο όρο 17,7 πόντους, 3,4 ριμπάουντ και 3 ασίστ ανά αγώνα.

### Ουνικάχα και Εστουδιάντες (2019–2021)
Στις 28 Ιουνίου 2019, υπέγραψε διετές συμβόλαιο με την Ουνικάχα, αξίας 530.000 ευρώ. Αγωνίστηκε με δανεισμό στην ΚΜ Εστουδιάντες, όπου είχε μέσο όρο 14,7 πόντους ανά αγώνα πριν από τη διακοπή της σεζόν. Στις 10 Ιουνίου 2020, υπέγραψε μόνιμο συμβόλαιο νέου με την Εστουδιάντες. Τη σεζόν 2020–21, είχε μέσο όρο 16,4 πόντους, 3,5 ασίστ και 2,9 ριμπάουντ σε 36 αγώνας του Πρωταθλήματος Ισπανίας.

### Παρτίζαν (2021–2024)
Στις 6 Ιουλίου 2021, ο Αβράμοβιτς υπέγραψε διετές συμβόλαιο με την Παρτίζαν Βελιγραδίου, που συμμετείχε στην Αδριατική Λίγκα και στο EuroCup. Κατά τη διάρκεια της σεζόν 2021–22, ο Αβράμοβιτς είχε μέσο όρο 11,1 πόντους και 3,3 ασίστ σε 32 αγώνες της Αδριατικής Λίγκας.

Κατά τη διάρκεια της σεζόν 2022–23, ο Αβράμοβιτς έπαιξε για πρώτη φορά στην Ευρωλίγκα, όπου η Παρτίζαν αποκλείστηκε από τη Ρεάλ Μαδρίτης στα πλέι οφ. Κατά τη διάρκεια της σεζόν, ο Αβράμοβιτς είχε μέσο όρο 6,3 πόντους, 1,9 ριμπάουντ και 1,3 ασίστ ανά αγώνα. Η Παρτίζαν ολοκλήρωσε τη σεζόν 2022–23 σηκώνοντας το τρόπαιο του πρωταθλήματος της Αδριατικής Λίγκας, μετά σκορ 3–2 στη σειρά των Τελικών εναντίον του Ερυθρού Αστέρα. Στην Αδριατική Λίγκα είχε μέσο όρο 8,4 πόντους και 3,2 ασίστ σε 17 αγώνες.

Στις 6 Ιουλίου 2023, ο Αβράμοβιτς υπέγραψε νέο διετές συμβόλαιο με την Παρτίζαν, αξίας 450.000 ευρώ ανά σεζόν. Στις 1 Μαρτίου 2024, σε νίκη με 100–90 επί της Αναντολού Εφές, σημείωσε ρεκόρ καριέρας με 30 πόντους. Κατά τη διάρκεια της σεζόν, είχε μέσο όρο 10,2 πόντους, 1,8 ριμπάουντ και 1,8 ασίστ σε 24 αγώνες Ευρωλίγκας. Η σεζόν κρίθηκε αποτυχυμένη για την Παρτίζαν, καθώς ολοκληρώθηκε χωρίς την κατάκτηση κάποιου τροπαίου.

### ΤΣΣΚΑ Μόσχας (2024–2025)
Στις 25 Ιουλίου 2024, υπέγραψε με την ΤΣΣΚΑ Μόσχας που συμμετέχει στη VTB Λίγκα. Στην πρώτη του σεζόν με την ομάδα, ο Αβράμοβιτς είχε μέσο όρο 12,1 πόντους, 3,3 ασίστ και 2,8 ριμπάουντ σε 56 αγώνες της VTB Λίγκα. Η ΤΣΣΚΑ κατέκτησε το πρωτάθλημα της VTB Λίγκας, νικώντας τη Ζενίτ Αγίας Πετρούπολης με 4–2 στη σειρά τελικών των πλέι-οφ.

### Ντουμπάι (2025–σήμερα)
Τον Μάιο του 2025, ο Αβράμοβιτς  υπέγραψε πολυετές συμβόλαιο με την Ντουμπάι , νεοεισερχόμενη στην Ευρωλίγκα, που θα ξεκινήσει από την επόμενη σεζόν.

## Εθνική ομάδα
Ο Αβράμοβιτς αγωνίστηκε για πρώτη φορά με την Εθνική Σερβίας στα προκριματικά του Παγκοσμίου Κυπέλλου του 2019. Αγωνίστηκε επίσης στα προκριματικά του Παγκοσμίου Κυπέλλου του 2023 και ήταν μέλος της ομάδας στα τελικά της διοργάνωσης, με την ομάδα να φτάνει στον τελικό, όπου έχασε από τη Γερμανία με 83–77, με τον ίδιο να είναι από τους κορυφαίους της ομάδας του, με 21 πόντους, 2 ασίστ και 1 ριμπάουντ. Ο Αβράμοβιτς είχε μέσο όρο 11,3 πόντους, 2,1 ασίστ και 1,4 ριμπάουντ ανά αγώνα σε επτά συμμετοχές. Κατέκτησε το χάλκινο μετάλλιο στους Ολυμπιακούς Αγώνες του 2024, όπου η επικράτησε επί της Γερμανίας με 93–83. Σε έξι αγώνες της διοργάνωσης, ο Αβράμοβιτς είχε μέσο όρο 10,5 πόντους, 3,2 ασίστ και 2,5 ριμπάουντ, ενώ αναδείχθηκε ως ο Καλύτερος Αμυντικός Παίκτης της διοργάνωσης.

## Διακρίσεις

### Με εθνική

#### Σερβία ανδρών

* Παγκόσμιο Κύπελλο: 16x16εσ 2023

* Ολυμπιακοί Αγώνες: 16x16εσ 2024

## Παραπομπές


## Εξωτερικοί σύνδεσμοι
* Αλέκσα Αβράμοβιτς στο aba-liga.com
* Αλέκσα Αβράμοβιτς στο acb.com
* Αλέκσα Αβράμοβιτς στο eurobasket.com
* Αλέκσα Αβράμοβιτς στο fiba.com
* Αλέκσα Αβράμοβιτς  στο legabasket.it
* 

Κατηγορία:Σέρβοι καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Σερβίας
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές Μπόρατς Τσάτσακ
Κατηγορία:Καλαθοσφαιριστές Πρωταθλήματος Σερβίας
Κατηγορία:Καλαθοσφαιριστές ΟΚΚ Μπέογκραντ
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Εστουδιάντες
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Σέρβοι Ολυμπιονίκες
Κατηγορία:Ολυμπιονίκες της καλαθοσφαίρισης
Κατηγορία:Καλαθοσφαιριστές Ντουμπάι ΜΚ
Κατηγορία:Καλαθοσφαιριστές Ευρωμπάσκετ 2025